Die 'vier lewende wesens' – die 'gérubs' van God (Deel 4) | 4windkoinonia
← Foundational Themes in Genesis – Study 104
Foundational Themes in Genesis – Study 105 →
Die profeet Esegiël en die apostel Johannes is twee van die getuies wat gesigte (visioene) van vier lewende wesens gesien het, wat God aan hulle gewys het. Eerstens was die gesigte gewys aan Esegiël by die Kebarrivier tydens ballingskap in Babilon:
Eseg 1:1-5 In die dertigste jaar, in die vierde maand, op die vyfde van die maand, toe ek onder die ballinge by die Kebarrivier was, is die hemele geopen en het ek gesigte van God gesien. 2 Op die vyfde van die maand—dit was die vyfde jaar van die ballingskap van koning Jójagin— 3 het die woord van die HERE uitdruklik gekom tot Eségiël, die seun van Busi, die priester, in die land van die Chaldeërs, by die Kebarrivier; en die hand van die HERE was daar op hom. 4 Toe het ek gekyk—en daar het 'n stormwind uit die noorde gekom, 'n groot wolk met onophoudelike vuur; en 'n glans was rondom die wolk, en daaruit, uit die vuur, het iets soos blinkende metaal geskitter. 5 En daaruit het die gestalte van vier wesens gekom, en dit was hulle voorkoms: hulle het die gestalte van 'n mens gehad;
Die apostel Johannes het ook 'n soortgelyke visioen gesien toe hy verban was na die eiland Patmos…
In die Inleiding van hierdie studiereeks was die gebruik van beeldspraak in die Skrifte aangeraak omdat hierdie visioene wat Esegiël en Johannes gekry het, gevul is met ryk beeldspraak wat net deur die Skrifte self aan ons uitgeklaar word. God gebruik beeldspraak in die Skrifte om Sy geestelike dinge vir die "menigtes" te verberg, maar aan Sy uitverkorenes te openbaar:
In Deel 1 van hierdie studiereeks was die beeldspraak wat gebruik word om hierdie vier aangesigte van die vier wesens te beskryf, van nader beskou, naamlik die aangesigte van…
Die positiewe toepassings ten opsigte van die geestelike betekenis van hierdie vier aangesigte was eerstens kortliks bespreek. In Deel 2 was die negatiewe geestelike aspekte van hierdie vier aangesigte aangeraak. Ons beleef albei hierdie toepassings – ons beleef die negatiewe woorde in die Skrifte (dit het betrekking op wat as duisternis, die bose, of as onheilig beskryf word), en ons beleef ook die positiewe woorde in die Skrifte (dit het betrekking op wat as die lig, die goed, die heilige dinge beskryf word). God het alles geskep en Hy is tot hede in totale beheer van alles in albei domeine – dit wat goed is (lig) en dit wat onheil (duisternis) bring na ons.
Ons almal word individueel deur 'n proses geneem om albei hierdie domeine te beleef om God en Sy werke te verstaan in ons eie lewe, en tot geestelike volwassenheid te kom:
In Deel 3 was die konsep van 'n gérub van nader beskou, soos Esegiël die simboliek van die vier wesens met die simboliek van die gérub bymekaar bring:
In hierdie studie gaan ons voort om die simboliek van die gérub verder te ondersoek, soos God ons help. In Esegiël 10 word meer besonderhede gegee as wat in Esegiël 1 gegee word, en dit help ons om ons kennis oor die wese van 'n gérub ook beter te verstaan en uit te brei.
Die eerste keer dat die simboliek van 'n gérub aan ons voorgehou word in die Skrifte, is reg aan die begin in Genesis 3, waar ons meer begrip gegee word oor hoe God die gérubs toerus en in Sy diens gebruik:
Gen 3:24 So het Hy [God] dan die mens weggedrywe en gérubs aan die oostekant van die tuin van Eden laat woon, met die swaard wat vlam en flikker, om die toegang tot die boom van die lewe te bewaak.
Gérubs word hier verbind aan die vurige swaard van God, en die boom van die lewe. Dit is baie insiggewend. Kom ons kyk wat die Skrifte oor die simboliek van die volgende aan ons uitklaar:
(1) die swaard van God,
(2) die geestelike vlam of vuur waarmee God werk, en
(3) die boom van lewe met hierdie gerubs te doen het.
Die swaard van God:
Die gérubs wat ons in Genesis 3 sien, hanteer God se swaard:
Ons roep 'n paar getuies uit die Skrifte wat ons sal help met die betekenis van hierdie swaard van God:
Open 1:13-16 en tussen die sewe kandelaars Een soos die Seun van die mens met 'n kleed aan wat tot op die voete hang, en gegord om die bors met 'n goue gordel. 14 Sy hoof en hare was wit soos wit wol, soos sneeu, en sy oë soos 'n vuurvlam, 15 en sy voete soos blink koper wat gloei soos in 'n oond, en sy stem soos die stem van baie waters. 16 En in sy regterhand het Hy sewe sterre gehou, en 'n skerp tweesnydende swaard het uit sy mond uitgegaan, en sy aangesig was soos die son wat skyn in sy krag.
Die Swaard van God is Sy Woord en hierdie gerubs hanteer hierdie swaard met groot vaardigheid. Dit is wat God aan elkeen van Sy werkers verwag:
Die vuur van God:
Die swaard van God wat hierdie gérubs hanteer vlam en dit flikker, verwysend na God se vuur:
Hier is weereens voldoende getuies om ons te help om te sien wat is die vuur van God wat met hierdie swaard saamgaan:
Luk 24:32 En hulle sê vir mekaar: Was ons hart nie brandende in ons toe Hy met ons op die pad gepraat en vir ons die Skrifte uitgelê het nie?
Hand 2:3-4 Toe is deur hulle tonge gesien soos van vuur, wat hulleself verdeel en op elkeen van hulle gaan sit. 4 En hulle is almal vervul met die Heilige Gees en het begin spreek in ander tale, soos die Gees aan hulle gegee het om uit te spreek.
Open 11:3-5 En Ek sal aan my twee getuies gee dat hulle, met sakke bekleed, duisend twee honderd en sestig dae lank sal profeteer. 4 Hulle is die twee olyfbome en die twee kandelaars wat voor die God van die aarde staan. 5 En as iemand hulle wil beskadig, gaan daar vuur uit hulle mond en verslind hulle vyande; en as iemand hulle wil beskadig, moet hy op dieselfde manier gedood word.
Die Woord van God is voorwaar 'n vuur in die hande en monde van Sy getuies, sy gérubs (die vier lewende wesens).
Die boom van die lewe:
As die Woord ware lewe (geestelike lewe) gee, dan is die boom van die lewe ook hierdie Woord, Jesus Christus – "in Hom" is inderdaad LEWE!
Weer is die getuies van die Skrifte oorweldigend om ons geestelike duidelikheid te gee oor hierdie "Boom van die Lewe" waarmee die gérubs intiem verbind is….
Die Boom van die lewe is inderdaad die persoon van Jesus Christus self. Jesus Christus en Sy Woorde is intiem verbind met die gérubs wat aan Esegiël en Johannes in 'n visioen verskyn het. Kyk net na hoe Jesus in Esegiel se visioen ook uitgewys word in terme van hierdie vier wesens:
Die man wat met linne bekleed was, is ook aan die apostel Johannes bekend:
Daar is dit weer – Jesus Christus is direk en intiem betrokke met die gérubs, veral ten opsigte van die vuur wat tussen die gérubs was!
Eseg 10:6-8 En toe Hy aan die man wat met linne bekleed was, bevel gegee het deur te sê: Neem vuur tussen die ratwerk, tussen die gérubs uit, het hy ingegaan en langs die wiel gaan staan. 7 Toe steek die gérub sy hand uit, tussen die gérubs uit, na die vuur wat tussen die gérubs was; en hy neem daarvan en gee dit in die twee hande van hom wat met linne bekleed was; dié het dit geneem en uitgegaan. 8 En daar is aan die gérubs gesien die vorm van 'n mens se hand onder hulle vlerke.
Kom ons plaas alles bymekaar wat ons in hierdie studie geleer het van die gérubs, veral hoe die vier wesens met die simboliek van 'n "wiel" of "vier wiele" verbind word:
Eseg 10:10-15 En aangaande hulle voorkoms, al vier het dieselfde voorkoms gehad, asof daar 'n wiel binne-in 'n wiel was: 11 as hulle gaan, het hulle na al vier kante gegaan; hulle het nie gedraai as hulle gaan nie; maar daar waar die voorste heen draai, het hulle agter hom aan gegaan; hulle het nie gedraai as hulle gaan nie. 12 En hulle hele liggaam en hulle rugge en hulle hande en hulle vlerke en die wiele was vol oë rondom, aan al die vier wiele van hulle. 13 Aangaande die wiele, hulle is voor my ore die ratwerk genoem.
In Genesis 3 vers 24 leer ons hoe die gérubs intiem verbind word met die Woord van God.
Gen 3:24 So het Hy dan die mens weggedrywe en gérubs aan die oostekant van die tuin van Eden laat woon, met die swaard wat vlam [Hebreeus: "lahat" = brand skoon] en flikker [Hebreeus: "hâphak" = omkeer / bekeer / verander], om die toegang [Hebreeus: "derek" = die pad / reis / lewenspad] tot die boom van die lewe te bewaak [Hebreeus: "shâmar" = te doen / voor oë te hou / aandag skenk].
Die Son van God kom op in die ooste. Die ingang tot God se tempel in Jerusalem was aan die oostekant. Die Woord van God is ons toegang tot alle geestelike dinge, omdat God se woorde gees is, en die gees van God maak die letters lewendig.
Psa 119:93 Ek sal u bevele tot in ewigheid nie vergeet nie, want deur hulle het U my lewend gemaak.
Die gees van God leer ons om "geestelike dinge met geestelike" te vergelyk, dit wil sê Skrifwoorde met Skrifwoorde (Joh 6:63):
Jesaja verduidelik vir ons hoe ons die geestelike woorde met geestelike woorde vergelyk:
Die kennis van God en Sy werke kom tot stand en word duideliker vir ons deur na 'n "veelheid van raadgewers" te luister:
Ons weet derhalwe dat ons nie buite hierdie veilige raamwerk van die Skrifte moet gaan om geestelike betekenis van simbole in die Skrifte te kry:
Die gérubs ken Jesus Christus en is intiem gewei aan Sy Woord wat dien as die geestelike tweesnydende swaard wat ons help om die goed en kwaad te skei van mekaar, en sodoende groei ons tot geestelike volwassenheid:
In die proses word ons natuurlike mens en sy denkwêreld vernietig en nuwe geestelike lewe word na vore gebring deur die denke van Christus.
Die gérubs hou vas aan die betroubare Woord van God, en hulle gebruik net die vurige Woord van God om die natuurlike menslike oortuigings te vernietig:
1Ti 4:9 Dit is 'n betroubare woord en werd om ten volle aangeneem te word.
Die gérubs bewaak die toegang tot die boom van die lewe deur die woord van God se almag te erken en te weet dat hulle leef van elke woord uit God se mond – hulle weet dat alles wat hulle beleef, word deur God beheer van begin tot einde:
Die gérubs sien baie duidelik dat die Woord van God die enigste ware maatstaf is om die lewenspad te verstaan:
Hierdie gérubs van God is hulle wie die volle wapenrusting van God aantrek en staande bly in die Waarheid:
Die gees van God in Sy Woord werk baie intiem in die hele optrede van die gérubs. Dit is wat die simboliek van "die wiele" (wat intiem met die vier lewende wesens verbind word) vir ons wil sê:
Die vier lewende wesens beeld dus hierdie positiewe geestelike aspekte van 'n gérub vir ons uit. In Deel 5 van hierdie studiereeks sal ons verder kyk na die wese en werk van die gérubs, soos God wil.